नाबालिग को अगवा कर ज्यादती में 3 आरोपियों को 10-10 साल वर्ष की सजा
अलवर| विशिष्टन्यायाधीश अजा-अजजा (अत्याचार निवारण) प्रकरण जगेंद्र कुमार अग्रवाल ने बालिका को अगवा कर ज्यादती के मामले में तीन लोगाें तिजारा क्षेत्र के ताजलका निवासी खुर्शीद खान पुत्र इब्राहिम, राजगढ़ थाना क्षेत्र के राजपुर छोटा निवासी जकरू उर्फ जफरू पुत्र बोदया खां तथा कशमीरी उर्फ कशमीरा प|ी आशु खां को दोषी मानते हुए 10-10 वर्ष के कारावास प्रत्येक को 35-35 हजार रुपए के जुर्माने से दंडित किया है। विशिष्ट लोक अभियोजक कुलदीप कुमार जैन ने बताया कि बालिका के परिजनों ने 13 फरवरी 2014 को राजगढ़ थाने में रिपोर्ट दर्ज करवाई कि आशु खां से रंजिश चल रही है। इस रंजिश के कारण आशु खां, कश्मीरी खुर्शीद ने मिलकर बच्ची को अगवा कर लिया है। पुलिस ने 15 फरवरी 2014 को बालिका को बरामद कर अदालत में उसके बयान दर्ज करवाए। पुलिस ने बालिका का मेडिकल करवाया। पुलिस ने अनुसंधान के बाद खुर्शीद खान, जकरू उर्फ जफरू कशमीरी उर्फ कशमीरा के खिलाफ अदालत में चालान पेश किया। अदालत ने दोनों पक्षों की दलील सुनने के बाद खुर्शीद खां को नाबालिग बालिका को अगवा कर तीन दिन तक बंधक बनाकर उससे ज्यादती करने के आरोप तथा उक्त कार्य में सहयोग करने के आरोप में जकरू कशमीरी को दोषी मानते हुए यह सजा सुनाई है।
hin_Deva hin_Deva